open-index/open-wikipedia-markdown huggingface dataset:
మొండిబండ

thumb|దక్షిణ భారతదేశానికి చెందిన కులాలు, ఆదివాసీల గురించిన పుస్తకం
మొండి బండ. బండరాజులు. బండ. మొండి. అన్ని పిలుస్తారు క్రీస్తు పూర్వం రాజ్యలను పాలించారు సమంత రాజులుగా, సైన్యాధి కారులుగా కూడా పనిచేసారు తరువాత యుద్దలు ఒడి పోయి రాజ్యాలు కోల్పోయి దేశాలు తీరగడం ప్రారంభించారు బ్రిటిష్ కాలంలో వారితో వాణిజ్యమ్ ప్రారంభించినరు.వాణిజ్యంలో వెంట్రుకలు చైనా, ఇతర దేశాలకు ఎగుమతి చేస్తున్నారు.వీరు రెడ్డి రాజుల దగ్గర సమంత రాజులుగా కూడా పనిచేశారు.అందువలన వీరికి రెడ్డిగారి దగ్గర మీరసులు తీసుకుంటారు **మొండిబండ** బి.సి.ఏ.గ్రూపు కులం. సంచారజాతిగా ఊరూవాడ తిరిగే మొండిబండ కులస్థులు ఇప్పుడు స్థిరనివాసం ఏర్పరచుకున్నారు. చిక్కెంట్రుకలు (మహి ళలు తలదువ్వుకోగా దువ్వెనకు చిక్కిన చిక్కు వెండ్రుకలు) వ్యాపారాన్ని కొనసాగిస్తూ ఉన్నారు. వరికోతల సమయంలో రైతుల దగ్గర మిరాసీ వసూలు చేసుకునేవారు. కత్తి చేతపట్టి తమని తాము హింసించుకొంటూ మీరసులు అడిగే వారు. ఈ విధంగా ఎదుటి వ్యక్తిని బట్టి వీరు యాచించే తీరు మార్చుకునేవారు.వీరు పాముల వారి దగ్గర మిగతా కులాల వారి దగ్గర వారు విక్రాంచిన వెంట్రుకలు కొనుకొని వాటిని చైనా, ఇతర దేశాలకు ఎగుమతి చేస్తారు ఇలా రాష్ర్ట మంతటా సంచారం చేస్తూనే ఉంటారు . సేకరించిన చిక్కెంట్రుకలను వేడి నీళ్లలో ఉడకబెట్టి శుభ్రం చేసిన వెంట్రుకలు పెద్ద పెద్ద గోతలలో పెట్టి ఎక్సపోర్ట్ చేస్తారు.వెంట్రుకలకు పిలిచే టెండర్‌లలో వీరు ఎక్కువుగా పాల్గొంటారు .శ్రీశైలం దేవాలయంలోని మొక్కుబడి వెంట్రుకల టెండర్‌లో పాల్గొనాలంటే కోటి 50 లక్షల రూపాయలు డిపాజిట్‌ చేయాలి. దాదాపు అన్ని ప్రముఖ దేవాలయాలలో ఇదేపద్ధతి ఉంది. తరాల కిందట వీరు ప్రారంభించిన ఈ వెంట్రుకల వ్యాపారం నేడు దేశం ఎల్లలు దాటింది. ఇది బడా బాబులు చేతుల్లోకి వెళ్ళి విదేశీ ఎగుమతి వ్యాపారంగా మారింది. ఆంధ్రప్రదేశ్. కర్ణాటక.తెలంగాణ. ఏలూరులో కోట్లాది రూపాయలతో ఈ వెంట్రుకలను ఎగుమతి చేసే కంపెనీలు వెలిశాయి. ఆయా కంపెనీల్లో ఒక్కొక్క యూనిట్‌ ఖరీదే కోట్లలో ఉంది. ఈ వెంట్రుకలతో విగ్గులు తయారు చేస్తున్నారు. `ఏ గ్రేడ్‌ వెండ్రుకలు టన్ను 90 లక్షల రూపాయలు పలుకుతోంది. రెండు, మూడు గ్రేడ్‌ల నాణ్యత కల వెంట్రుకలకు వరుసగా 60 లక్షలు, 30 లక్షల రేటుంది. వెంట్రుకలపై ఏడాదికి దాదాపు 1200 కోట్ల రూపాయల వ్యాపారం జరుగుతోంది.ఈ వ్యాపారం వీరు మొదటగా ప్రారంభించినందున వీరికి . మొక్కుబడి వెంట్రుల్లో 30 శాతం తమకివ్వాలని ఈ కులస్తులు కోరుతున్నారు.వీరికి ఉద్యోగాలు కూడా చాలా తక్కువుగా వస్తాయి అందువలన ఈ కులస్తులకి ప్రభుత్వం రిజర్వేషన్ లు కలిపించి వీరి పిల్లలకి ఉద్యోగాలు అవకాశం కలిపించాలని కోరుతున్నారు. వీరిలో చాలా శాతం మంది సొంత ఇల్లు కూడా లేక రేషన్ కార్డులు లేక ఇబందులు పడుతున్నారు ప్రభుత్వం వీరిని పాటించుకోవాలీసిందిగా కోరుతున్నారు .

## మూలాలు
*http://www.suryaa.com/showsports.asp?ContentId=7237

వర్గం:కులాలు
ఈడిగ

**ఈడిగ** తెలుగు రాష్ట్రాల జిల్లాలో, ఇతర రాష్ట్రాలలో కలిపి సుమారు వేయి కుటుంబాలు ఉన్నాయి. గౌడ తమిళనాడు నుంచి వచ్చిన కార్మికులు నెల్లూరు, చిత్తూరు, జిల్లాల్లో కొబ్బరి చెట్లు గీస్తున్నారు. **ఈడిగ** లేదా **ఎడిగా** అనేది కర్ణాటకలోని దక్షిణ మధ్య ప్రాంతాలలో కేంద్రీకృతమై ఉన్న హిందూ సమాజం.కొందరు ఈడిగలు కల్లు పానీయం, ఆయుర్వేద వైద్యంలో పాల్గొంటారు. ఈడిగ ప్రజల సాంప్రదాయ వృత్తి కల్లు తయారుచేయటం. వీరు ఎక్కువగా షిమోగా జిల్లాలోని మాల్నాడ్‌లో కేంద్రీకృతమై ఉన్నారు. బిల్లావ, దీవారు అని పిలువబడే సారూప్యమైన, సాంస్కృతికంగా విభిన్నమైన కల్లు ఉత్పత్తి చేసే ఈడిగలు దక్షిణ కర్ణాటకలో ఉన్నారు.ఈ వివిధ వర్గాలకు కారణమయ్యే ప్రయత్నాలు జరిగాయి. వీటిలో దీవారును సామాజికంగా అత్యల్ప శ్రేణిగా భావిస్తారు, వీరు రాజకీయంగా పొందికగా ఉంటారు.వీరిని 1980 ల నాటికి గుర్తించారు. ఈడిగ సమాజాన్ని 1980 లలో కర్నాటక జనాభాలో 2.5 శాతం ఉన్నపుడు ఇతర వెనుకబడిన తరగతి (ఓబిసి) గా వర్గీకరించారు. తక్కువ సంఖ్యలో ఉన్నప్పటికీ, 1985 ఎన్నికలలో పదకొండు మంది ఇడిగ వ్యక్తులు శాసనసభ సభ్యులుగా ఎన్నికయ్యారు. వారిని కర్ణాటక శాసనసభలో అతిపెద్ద సింగిల్ ఓబిసి గ్రూపుగా గుర్తించారు.వారిలో 1978 లో ఆరుగురు, 1983 లో ఎనిమిది మంది సభ్యులు ఉన్నారు. వారు ఒక ముఖ్యమైన రాజకీయ శక్తిగా ఎదిగారు. 2013 కర్నాటక అసెంబ్లీ ఎన్నికలలో భారత జాతీయ కాంగ్రెస్ పార్టీకి గణనీయంగా సహాయపడిన అహిందా కూటమిలో భాగంగా గుర్తించబడ్డారు.

పెద్ద సంఖ్యలో ఎక్సైజ్ కాంట్రాక్ట్, స్వేదనం, కాంట్రాక్టు తయారీ వ్యాపారాల ద్వారా గణనీయమైన సంఖ్యలో ఈడిగ చాలా సంపన్నులు, శక్తివంతులుగా మారారు, కాని ఈడిగ సమాజం ఆర్థిక స్థావరం ఎక్కువగా మద్యానికి మాత్రమే పరిమితం చేయబడింది. కర్ణాటకలోని నీరావరి ప్రదేశ్కు చెందిన ఇడిగలు పెద్ద సంఖ్యలో సారవంతమైన భూమిని కలిగి ఉన్నారు, తద్వారా వారు పెద్ద ఆదాయ వనరులను సంపాదించారు  సారెకొప్ప బంగారప్ప వంటి రాజకీయ నాయకులు ఈ సంపన్న ప్రజల మద్దతును ఉపయోగించుకున్నారు. ఈడిగలు మానవులకు విరిగిన, తొలగిన ఎముకల అమరికను అభ్యసించారు.వోక్కలిగా సమాజంలోని కొంతమంది సభ్యులతో కలిసి ఆ రంగంలో ఆధిపత్యం చెలాయించింది.

## ఇవి కూడా చూడండి

## మూలాలు

## వెలుపలి లంకెలు

వర్గం:గౌడ సరస్వత బ్రాహ్మణులు
వర్గం:కులాలు
వర్గం:బ్రాహ్మణులు
వర్గం:హిందూమతం
ౡ

సంస్కృతంలో అచ్చులలో ఌ, ౡ అనే అక్షరములు ఉన్నాయి. వీటిని తెలుగు వర్ణమాలలో భాగంగా పూర్వము నేర్పెడివారు।

## ఉదాహరణలు
క్లుప్తము అనే పదము యొక్క అసలు రూపం కౢప్తము అని కకు ఌ గుణింతం జేర్చి వ్రాయబడేది। కాలక్రమేణా ఈ వాడుక మూలపడింది।

ౡ వర్ణమాలలో వుండడమేగానీ, సంస్కృతంలో సైతం ఎక్కడా వాడినట్టు లేదు। వర్ణమాల యొక్క సంపూర్ణత దృష్ట్యా దీనిని అందు చేర్చారు।

ఆంగ్లములో దీని వాడకము అధికము। కౢప్తములో వచ్చెడి 'కౢ'ను ఆంగ్ల పదము  లో మనము చూడవచ్చు‍।

## యూనీకోడు
యూనీకోడు - ౡ 
కోడు పాయింటు - U+0C61 
గుణింతం - ౤ 
గుణింతం కోడుపాయింటు - U+0C63 

వర్గం:తెలుగు అక్షరాలు
పేరాల

**పేరాల**: చీరాల పట్టణ ప్రాంతం. 

## పేరాల ఉద్యమం
ప్రస్తుతం ప్రకాశం జిల్లాలో ఉన్న చీరాల, పేరాల గ్రామాల జనాభా ఆ కాలంలో 15000. జాండ్రపేట, వీరరాఘవపేట గ్రామాలను చీరాల, పేరాలతో కలిపి చీరాల యూనియన్ అని వ్యవహరించే వారు. ఈ యూనియన్ నుంచి ఏడాదికి నాలుగు వేల రూపాయలు వసూలయ్యేవి. మద్రాసు ప్రభుత్వం 1919 లో చీరాల-పేరాలను మున్సిపాలిటీగా ప్రకటించింది. పన్ను ఏడాదికి 40,000 రూపాయలయ్యింది. సౌకర్యాలు మాత్రం మెరుగు పడలేదు. ఇక్కడ ఉన్న నేతపని వారు, చిన్నరైతులు పన్ను చెల్లించలేక మున్సిపాలిటీని రద్దు చేయాలని ప్రభుత్వానికి ఎన్నో వినతి పత్రాలు సమర్పించారు. ఫలితం లేదు. దాంతో వారు దుగ్గిరాల గోపాలకృష్ణయ్య నాయకత్వంలో ఆందోళన ప్రారంభించారు. గోపాలకృష్ణయ్య వేయిమంది సభ్యులతో రామదండు అనే వాలంటీర్ సంస్థను ఏర్పాటు చేశారు. విజయవాడ కాంగ్రెస్ సమావేశాల సందర్భంగా గాంధీ వచ్చినపుడు గోపాలకృష్ణయ్య  సమస్య వివరించాడు. గాంధీ చీరాలను సందర్శించి ఊరు ఖాళీ చేసిపోతే మున్సిపాలిటీ దానంతట అదే రద్దవుతుందని ఆలోచన చెప్పాడు. గోపాలకృష్ణయ్య చీరాల, పేరాల ప్రజలను ఊరు ఖాళీచేయించి దాని పొలిమేర అవతల రామ్‌నగర్ పేరుతో కొత్త నివాసాలు ఏర్పర్చాడు. అక్కడ 11 నెలలపాటు కష్ట నష్టాలని అనుభవించారు. ఉద్యమానికి కావలసిన విరాళాలను సేకరించడానికి గోపాలకృష్ణయ్య బరంపురం వెళితే ప్రభుత్వం అతనిని నిర్భందించి ఒక సంవత్సరం పాటు జైలు శిక్ష విధించింది. దీంతో చేసేదేమీ లేక ప్రజలు తమ నివాసాలకు తిరిగి వెళ్ళాల్సి వచ్చింది.

## విశేషాలు

* ఆంధ్రరత్న పురపాలక ఉన్నత పాఠశాలలో భౌతిక శాస్త్ర ఉపాధ్యాయులుగా పనిచేయుచున్న కౌతవరపు రాజేంద్రప్రసాద్, ఐదుపైసల నాణేలతో వివిధ రకాల కళాకృతులను రూపొందించినందుకు, "ఇండియా బుక్ ఆఫ్ రికార్డ్స్"లో స్థానం సంపాదించుకున్నారు. గతంలో ఇతను ఐదుపైసల నాణేలతో చార్మినార్, శివలింగం, ఓడ, కంటివైద్యశాల, వి.ఆర్.ఎస్., వై.ఆర్.ఎన్. కలాశాలల నమూనా తయారుచేసినందుకు, ఈ అరుదైన గుర్తింపు లభించింది. గతంలో లింకా బుక్ ఆఫ్ రికార్డ్స్, తెలుగు బుక్ ఆఫ్ రికార్డ్స్ లో గూడా ఇతని పేరు నమోదయింది. కళారత్న, ఆంధ్రరత్న తదితర పురస్కారాలతోపాటు, గిన్నెస్ బుక్ ఆఫ్ వరల్డ్ రికార్డ్స్ సభ్యత్వం గూడా లభించింది.

* పేరాలకు చెందిన మురళీకృష్ణ అను 9వ తరగతి విద్యార్థి, ఏ-4 సైజు కాగితాలతో వివిధ రకాల వస్తువులు తయారుచేయుచూ అందరినీ అబ్బురపరచుచున్నాడు. హంస, బంతి, జాతీయ జండా, ఫ్లెక్సిబుల్ బాల్, తామర, వివిధ రకాల పుష్పాలు రూపొందించుచున్నాడు. భారతదేశం 2015 వ సంవత్సరంలో క్రికెట్టులో ప్రపంచకప్పు గెలవాలని కాంక్షించుచూ, 360 కాగితాలు, పిన్నులు, జిగురు ఉపయోగించి, ప్రపంచకప్పు నమూనాను, అన్ని దేశాల రంగులతో తీర్చిదిద్దినాడు. [1] స్వాతంత్ర్యోద్యమ కాలంలో ఆంధ్రప్రదేశ్ చరిత్రలోనే కాకుండా భారతదేశ చరిత్రలోనే ప్రముఖంగా పేర్కొనే బ్రిటీష్ వ్యతిరేక ఉద్యమంగా పేరుపడిన చీరాల పేరాల ఉద్యమం ప్రస్తుతం ప్రకాశం జిల్లాలో ఉన్న చీరాలలో దుగ్గిరాల గోపాలకృష్ణయ్య ఆధ్వర్యంలో జరిగింది. బ్రిటీష్ ప్రభుత్వం 1919లో చీరాల-పేరాల గ్రామాలను కలిపి పురపాలక సంఘంగా చేయడంతో ప్రజలపై పన్నుల భారం అధికమై పురపాలక సంఘం రద్దు చేయాలని ఉద్యమించారు.

## మౌలిక వసతులు
### బ్యాంకులు
భారతీయ స్టేట్ బ్యాంక్, పేరాల శాఖ.

## ప్రధాన వృత్తులు
వ్యవసాయం, వ్యవసాయాధారిత వృత్తులు,  పద్మసాలీలు పలువురు నేతపని చేస్తారు.

## ప్రధాన పంటలు
వరి, అపరాలు, కాయగూరలు

## దర్శనీయ ప్రదేశాలు/దేవాలయాలు

* పునుగు శ్రీ రామలింగేశ్వరస్వామివారి దేవాలయం
* శ్రీ మదనగోపాలస్వామివారి దేవాలయం

ఈ రెండు ఆలయాలదీ 300 సంవత్సరాల చరిత్ర. ఆ రోజులలోనే దాతలు నిర్వహణకై శివాలయానికి 8.35 ఎకరాలూ, మదనగోపాలునికి 12 ఎకరాలూ నిర్వహణకు, భూమిని విరాళంగా అందజేసారు. ఈ భూములు అన్యాక్రాంతమై, ఆలయాల నిర్వహణ తీరు బాగుగా లేదు.
## మూలాలు

## వెలుపలి లంకెలు

వర్గం:బాపట్ల జిల్లా పట్టణాలు
నీల్ ఆర్మ్‌స్ట్రాంగ్

**నీల్ ఆర్మ్‌స్ట్రాంగ్** (ఆంగ్లం :**Neil Alden Armstrong**) (ఆగస్టు 5, 1930 - ఆగష్టు 25, 2012) అ.సం.రా.నికి చెందిన ఒక పూర్వపు వ్యోమగామి, పరీక్షా చోదకుడు (పైలట్), విశ్వవిద్యాలయపు ప్రొఫెసర్,, యు.ఎస్. నావికదళ చోదకుడు (అవియేటర్). ఇతను చంద్రుడిపై కాలు మోపిన మొదటి మానవుడు. ఇతడి మొదటి అంతరిక్ష నౌక *[[:en:Gemini 8|జెమినీ 8]]* 1966లో ప్రయోగింపబడినది, దీనికి ఇతను మొదటి కమాండ్ పైలట్. ఈ కార్యక్రమంలో, మొదటి మానవ సహిత అంతరిక్ష నౌక లో తోటి పైలట్ డేవిడ్ స్కాట్తో ప్రయాణించాడు. ఆర్‌మ్‌స్ట్రాంగ్ యొక్క రెండవ, ఆఖరి దఫా అంతరిక్ష ప్రయాణం *[[:en:Apollo 11|అపోలో 11]]* చంద్రుడిపై యాత్ర మిషన్ కొరకు జూలై 20 1969 న అమలుపరచబడింది. ఈ మిషన్ లో ఆర్‌మ్‌స్ట్రాంగ్, బజ్జ్ ఆల్డ్రిన్ చంద్రుడిపై కాలుమోపి రెండున్నర గంటల సమయం సంచరించారు. ఆ సమయంలో మైకేల్ కాలిన్స్ కమాండ్ మాడ్యూల్ నందే ఉండి కక్ష్యలో పరిభ్రమించసాగాడు. ఆర్‌మ్‌స్ట్రాంగ్ కు అంతరిక్షయాత్రల గౌరవ పతాకం ప్రసాదింపబడింది.

## చంద్రుడిపై యాత్ర
### అనుభవాలు
*అపోలో-11* నింగికెగిసిన తరువాత ఆర్‌మ్‌స్ట్రాంగ్ గుండె లయ నిముషానికి 109 చొప్పున విపరీతంగా పెరిగింది. జెమిని-8 వాహనంలో ఉన్న శబ్దంకన్నా విపరీతస్థాయిలో అపోలో 11 శబ్దం ఉంది. ఈ విపరీత పరిణామాలలో ఏర్పడే అంతరిక్ష దౌర్బల్యాన్ని తట్టుకుని, అంతరిక్షంలోగి ఎగిసినపుడు మానసికంగా కలిగే గతి దౌర్బల్యము, భయావహనం మొదలగువాటిని అనుభవించాడు.

##### చంద్రుడిపై మొదటి మానవుని నడక
thumb|నీల్ ఆర్మ్‌స్ట్రాంగ్ చంద్రుడిపై కాలు మోపిన తరువాత, చంద్రుడి ఉపరితలం గురించి చెబుతున్నాడు.

## ఇవీ చూడండి
*అంతరిక్ష దుర్ఘటనలు, ఘటనలు
*మిషన్ కంట్రోల్ సెంటర్
*ప్రాజెక్ట్ మెర్కురీ
*అంతరిక్ష షటిల్ కార్యక్రమం.

## గ్రంధాలు

*
*
*
*Francis French and Colin Burgess (2007). *[[:en:In the Shadow of the Moon (book)|In the Shadow of the Moon]]: A Challenging Journey to Tranquility, 1965-1969.*
**Cambridge Biographical Dictionary* (1990). Cambridge: Cambridge University Press.

## పాదపీఠికలు

## బయటి లింకులు
* Neil Armstrong's Official NASA Biography
* Neil Armstrong Honored as an Ambassador of Exploration 
* Book New Yorker
* Cosmos magazine, October 2006 
* Neil Armstrong- U.S. Spaceflight History Biography

వర్గం:1930 జననాలు
వర్గం:చంద్రుడు
వర్గం:అమెరికా సంయుక్త రాష్ట్రాలు
వర్గం:వ్యోమగాములు
వర్గం:2012 మరణాలు
వర్గం:అమెరికా వ్యోమగాములు
ఏలూరివారిపాలెం

**ఏలూరివారిపాలెం**, ప్రకాశం జిల్లా, చీమకుర్తి మండలానికి చెందిన గ్రామం.
## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో గోగినేని చంద్రశేఖరరావు, సర్పంచిగా ఎన్నికైనారు.

## దర్శనీయ ప్రదేశాలు/దేవాలయాలు
శ్రీ రామ ఆలయం:

శ్రీ అభయాంజనేయస్వామివారి ఆలయం:- ఈ దేవస్థాన పంచమ వార్షికోత్సవాలు, 2014, జూన్-1, ఆదివారం నాడు వైభవంగా నిర్వహించారు. ఉదయం ఆలయంలో ఆకుపూజలతోపాటు పలు ప్రత్యేకపూజలు నిర్వహించారు. భక్తులు భారీగా తరలివచ్చి మొక్కులు తీర్చుకున్నారు. భక్తులకు అన్నదానం, ప్రసాదాల పంపిణీ చేసారు. ఈ సందర్భంగా ఏర్పాటు చేసిన రెండు విద్యుత్తు ప్రభలు భక్తులను బాగా ఆకర్షించినవి. ప్రభలపైన సాంస్కృతిక కార్యక్రమాలు ఏర్పాటుచేసారు. [3] 
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
ఈ గ్రామానికి చెందిన **మన్నం కృష్ణమూర్తి**, ప్రస్తుతం హైదరాబాదు కేంద్రంగా పనిచేయుచున్న "వర్శిటీ ఎడ్యుకేషన్ మేనేజ్ మెంటు లిమిటెడ్" అను సంస్థలో ఛీఫ్ ఎక్జిక్యూటివ్ గా పనిచేస్తున్నారు. వీరు జాతీయ రసాయనశాస్త్ర అధ్యాపకుల సమాఖ్య (ఏ.సి.టి) లో ఎక్జిక్యూటివ్ కౌన్సిల్ సభ్యులుగా ఎన్నికైనారు. ముంబై కేంద్రంగా పనిచేసే ఏ.సి.టి సంస్థలో, ఆంధ్రప్రదేశ్, తెలంగాణా, తమిళనాడు, కర్నాటక, కేరళ, పుదుచ్చేరి, అండమాన్ నికోబార్ దీవులు మొదలైన ఏడు రాష్ట్రాలకు ప్రాతినిధ్యం వహించుచూ సౌత్ జోన్ నుండి వీరు, ఎక్జికూటివ్ కౌన్సిల్ సభ్యులగా ఎన్నికైనారు.

## మూలాలు

## వెలుపలి లంకెలు
తాత

[thumb|200px|[కర్ణాటకలో ఉన్న బ్రహ్మ శిల్పం]]
నాన్నకు లేదా అమ్మకు నాన్నను **తాత** లేదా **తాతయ్య** (Grandfather) అంటారు. అమ్మ నాన్నను **మాతామహుడు** అని, నాన్న నాన్నని **పితామహుడు** అని కూడా అంటారు. తాత బ్రహ్మదేవునికి మరోపేరు.

ఉమ్మడి కుటుంబంలో తాత పాత్ర గొప్పది, కొడుకులు, కోడళ్ళు, మనుమలు, మనుమరాళ్ళతో కూడిన పెద్ద సంసారాన్ని నాన్నమ్మ లేదా అమ్మమ్మతో కలిసి నడపడం ఆయన బాధ్యత.

## పురాణాలు
రామాయణంలో వాల్మీకి లవ కుశలను పెంచి, వారికి శ్రీరాముని గొప్పతనాన్ని చెప్పి, వారిని సన్మార్గంలో పెంచి, తాత అనే పదానికి మొదటిసారిగా అర్ధం ఛెప్పినది వాల్మీకి మహర్షి.

మహాభారతంలో భీష్ముడు కౌరవులకు, పాండవులకు ఇరువురికీ పితామహుడు కాబట్టి భీష్మ పితామహుడుగా గౌరవించబడ్డాడు.

## గాంధీ తాత
thumb|200px|right|బోసినవ్వుల గాంధీ తాత
భారతదేశానికి స్వాతంత్ర్యాన్ని తెచ్చి ఇచ్చిన మహాత్మా గాంధీని భారత ప్రజలంతా "గాంధీ తాత"గా పిలుస్తారు.

"భలే తాత మన బాపూజీ బాలల తాత బాపూజీ" అనే పాటను దొంగ రాముడు (1955) సినిమా కోసం సముద్రాల రాఘవాచార్య రచించారు.

## నామకరణం
కొన్ని హిందూ కుటుంబాలలో తాత గారి పేరును మనవడికి పెట్టుకుంటారు. ఇది పెద్దల పట్ల మనకు గల గౌరవాన్ని సూచిస్తుంది. ఈ సంప్రదాయం మూలంగా తాత, మనవడి పేర్లు ఒకటేగా ఉంటాయి.
;ఉదాహరణ :
వేదము వేంకటరాయ శాస్త్రి : ఇతని మనవడి పేరు కూడా వెంకటరాయశాస్త్రే. ఈయన తాతగారి లాగే నాటక రచయిత. వ్యామోహం మొదలైన నాటకాలను రచించాడు. తాతగారి జీవిత చరిత్రను "వేదం వెంకటరాయ శాస్త్రి జీవిత సంగ్రహము" పేరుతో వ్రాశాడు.

క్రైస్తవుల పర్వదినమైన క్రిస్మస్ రోజు "క్రిస్మస్ తాత" (శాంతా క్లాజ్) అందరికీ ఎన్నో బహుమతుల్ని ఇస్తాడు.

## సినిమా
* తాత మనవడు (1973) సినిమాలో రాజబాబుకు ఎస్.వి.రంగారావు తాతగా నటించారు.
* సీతారామయ్య గారి మనవరాలు (1991) సినిమాలో అక్కినేని నాగేశ్వరరావు తాతయ్యగా మీనా మనవరాలిగా నటించింది.

## మూలాలు

## ఇవి కూడా చూడండి
* చుట్టరికాలు

వర్గం:మానవ సంబంధాలు
నాగవంశం

**నాగవంశం** వెనుకబడిన తరగతుల జాబితాలో `డి' గ్రూప్‌ కులం.

## ఆచారాలు
ముక్కుకు కమ్ములు, అడ్డుగమ్మి, చెవులకు కొనకమ్ములు, నాగుజోడు, కాళ్ళకు అందెల కడియాలు ధరించటం ఈ స్త్రీల ఆచారం.

## చరిత్ర
భారతదేశంలో అతి ప్రాచీన క్షత్రియ సామ్రాజ్యాల్లో నాగవంశం ఒకటి . కేరళలో అనంతపద్మనాభ స్వామి ఆలయంలో నిధిని దాచి పెట్టిన ట్రావన్కోర్ సామ్రాజ్యానికి చెందిన మార్తాండ వర్మ నాగవంశానికి చెందిన వాడు. వర్ణ వ్యవస్థ ప్రకారం వీరు క్షత్రియులైనా వెనుకబడ్డ కులాల్లో చేర్చబడ్డారు., ఇది ప్రాచీన క్షత్రియుల వంశం.నాగవంశీ వంశాలు భారతదేశంలోని వర్ణ వ్యవస్థలో క్షత్రియ తరగతిలో భాగం.  నాగవంశీ నాగుల సంతతికి చెందిన వారని పేర్కొన్నారు. నాగవంశావళి (నాగవంశీ వంశావళి) ప్రకారం, నాగవంశీ రాజవంశం తక్షకుని కుమారుడైన పుండరీక నాగతో ఉద్భవించింది.శ్రీ కృష్ణదేవాయలు నాగ వంశం కి చెందన వారు. వీరి చరిత్ర పురాన్నల్లో కూడా చాలా వుంది.

## సమకాలీన జీవన విధానం వృత్తి
ఉత్తర కోస్తా జిల్లాల్లో జాతీయ రహదార్లు, రైల్వే లైన్లు, నీటి వనరులకు చాలా దూరంగా స్థిరనివాసం ఏర్పరచుకున్నారు. శ్రీకాకుళం, విజయనగరం, విశాఖపట్నంల్లో ఎక్కువగా నివశిస్తుంటారు. ఉభయ గోదావరి, కృష్ణా జిల్లా, ఖమ్మం, గుంటూరు జిల్లాల్లోనూ కనిపిస్తారు. బతుకుదెరువు కోసం పలసలుపట్టి పట్టణాలకు చేరినా నగరవాసుల్లో ఇమడలేకపోతున్నారు. కనుకనే వీరంతా ఎక్కడున్నా ఒకటిగా జీవిస్తుంటారు. విజయవాడ నగరానికి వలస వచ్చిన నాగవంశం వారు నివాసానికి ఎంచుకున్న ప్రాంతం ఇంద్రకీలాద్రి పర్వతం! వీరి పిల్లలు బాలకార్మికులుగా మారిపోతున్నారు. కుటుంబాన్ని పొషించే ఆర్థిక స్తోమత లేకనే వీరు ఇటువంటి నిర్ణయం తీసుకొంటున్నారు. వీరు అధికశాతం వ్యవసాయ కార్మికులే

## ఇవీ చూడండి
* కులాలు
* ఆంధ్ర ప్రదేశ్ వెనుకబడిన కులాల జాబితా

## మూలాలు
*http://www.suryaa.com/showsports.asp?ContentId=7334

## వెబ్ సైట్
*http://nagavamsamcommunity.com/

వర్గం:కులాలు
రాజుపాళెం

**రాజుపాళెం,** వైఎస్‌ఆర్ కడప జిల్లా, పెనగలూరు మండలానికి చెందిన ఒక చిన్నరెవెన్యూయేతర గ్రామం.

## మూలాలు
సరస్వతీ గ్రంథాలయం

thumb|గ్రంథాలయం - ప్రతీకాత్మక చిత్రం
**సరస్వతీ గ్రంథాలయం,** పశ్చిమ గోదావరి జిల్లా, పెరవలి మండలం, ముక్కామల గ్రామంలో వున్న లో వున్న గ్రంథాలయం, ఈ గ్రామ ప్రజలకే కాకుండా పరిసర గ్రామ ప్రజలకు కూడ విజ్ఞాన ప్రదాయిని. పూర్వం ఈ గ్రంథాలయం గ్రామ కంఠం లో వున్న రామాలయం లో నిర్వహించబడేది. ఈ గ్రామం లో జరిగే ఇతర ఉత్సవాలతో పాటు ప్రతి సంవత్సం నవంబరు నెలలో గ్రంథాలయ వారోత్సవాలు కూడ ఎంతో ఉత్సాహంగా జరుపుతారు.

కాలక్రమంలో మహానుభావులు యినపకొళ్ళ రాఘవరావు జ్ఞాపకార్థం అతని కుమారుడు యినపకొళ్ళ సుబ్బారావు ఆర్థిక సహాయంతో ఒక పెద్ద భవనంలోకి మార్చబడింది. వ్యవసాయదారులు ఎక్కువుగా వుండే ఈ గ్రామం లో వారికి వున్న ఏకైక కాలక్షేపం ఈ గ్రంథాలయం. ఈ గ్రంథాలయంలో దినపత్రికలు, వార పత్రికలుతో పాటు ఎన్నో విజ్ఞానదాయకమైన గ్రంథాలు కూడ అందుబాటులో ఉన్నాయి

కాలక్రమం లో ఈ గ్రంథాలయం కూడ అభివృధ్ధి చెందింది. ఢిల్లీ దూరదర్శన్ కార్యక్రమాలు ప్రజలకు అందుబాటు లోకి వచ్చిన కొత్తలో ముళ్ళపూడి అప్పారాయుడు, సుబ్బారావు ఎంతో నిస్వార్థంగా అందించిన ధన సహాయంతో ఈ గ్రంధాలయానికి ఒక టెలివిజన్ సమకూర్చడం జరిగింది. ఆనాటి నుండి ఇక్కడి ప్రజలకు ఎన్నో పత్రికలతో పాటు దూరదర్శన్ కార్యక్రమాలు కూడ అందుబాటులో వుండేవి.

మారుతున్న కాలానికి అణుగుణంగా ఈ గ్రామ ప్రజల నిస్వార్థ అంకిత భావంతో ఎంతో సమర్థవంతంగా నిర్వహించబడుచున్న ఈ గ్రంథాలయం మరెన్నో గ్రామాలకు ఆదర్శంగా వుంటుందనడం లో ఎంత మాత్రం అతిశయోక్తి లేదు.

## ఇవీ చూడండి
* గ్రంథాలయం
## మూలాలు

## వెలుపలి లంకెలు
వర్గం:గ్రంథాలయాలు
వర్గం:పశ్చిమ గోదావరి జిల్లా
మరదలు (అయోమయ నివృత్తి)

*మరదలు తమ్ముని భార్య లేదా భార్య యొక్క చెల్లి.

*మరదలు పిల్ల, 1990లో విడుదలైన తెలుగు సినిమా.
*మరదలు పెళ్ళి, 1952లో విడుదలైన తెలుగు సినిమా.
*బావామరదళ్ళు, 1960లో విడుదలైన తెలుగు సినిమా.
మామిడిపల్లి వీరభద్ర రావు

**సుత్తి వీరభద్ర రావు**గా ప్రసిద్ధిగాంచిన **మామిడిపల్లి వీరభద్ర రావు** (జూన్ 6, 1947 - జూన్ 30, 1988) తెలుగువారికి సుపరిచితమైన హాస్యనటుడు, రేడియో, నాటక కళాకారుడు.

## బాల్యము
వీరభద్ర రావు తల్లిదండ్రులకు ఏకైక కుమారుడు, ప్రథమ సంతానం. అతనికి ఇద్దరు చెల్లెళ్ళు. స్వస్థలం గోదావరి జిల్లా. తండ్రి ఉద్యోగ నిమిత్తం విజయవాడకు తరలి వెళ్ళాడు. విజయవాడలో ఉన్న ఎస్.ఆర్.ఆర్ అండ్ సి.వి.ఆర్ కళాశాల నుండి పట్టభద్రుడయ్యాడు.

## వృత్తి
చిన్నతనము నుంచి నాటక రంగం మీద వున్న మక్కువతో, తండ్రి చూసిన ఉద్యోగావకాశాలను కాదనుకుని, నటుడిగా అటు నాటకాలలో, ఉద్యోగరీత్యా ఆకాశవాణిలో స్థిరపడ్డాడు. సరదాగా మిత్రుని దగ్గరకు వెళ్ళిన వీరభద్రరావుని మాదాల రంగారావు బలిపీఠం సినిమాతో చిత్రరంగ ప్రవేశం చేయించారు. మిత్రుడు, శ్రేయోభిలాషి జంధ్యాల దర్శకత్వములో వచ్చిన నాలుగు స్తంభాలాట చిత్రంతో చిత్రసీమలో స్థిరపడ్డాడు. 1988లో జంధ్యాల దర్శకత్వంలో వచ్చిన చూపులు కలసిన శుభవేళ చిత్రం ఆఖరి చిత్రం.

### ఆకాశవాణి
ఆకాశవాణి నుండి ఎందరో కళాకారులు సినీ రంగానికి వెళ్ళి పేరు తెచ్చుకున్నారు. అలాంటివారిలో వీరభద్రరావు ఒకరు. అతనికి ' సుత్తి ' పదం పేరులో భాగమైంది. సినీరంగంలో చేరి 50కి పైగా చిత్రాలలో నటించాడు. ఆకాశవాణి విజయవాడ కేంద్రంలో ప్రొడక్షన్ అసిస్టెంట్ గా చేరి రెండు దశాబ్దాలు నాటక విభాగంలో చాలాకాలం పనిచేశాడు. పనిచేసి 1980లో చిత్రపరిశ్రమలో చేరారు. 1988 జూన్ 30 న వీరభద్రరావు మదరాసులో కన్నుమూశారు. 

### చిత్రసీమ
ఇతడు నటించిన తెలుగు చిత్రాల పాక్షిక జాబితా: 
# నాలుగు స్తంభాలాట (1982)
# మంత్రి గారి వియ్యంకుడు (1983)
# మూడు ముళ్ళు (1983)
# రెండుజెళ్ళ సీత (1983)
# ఆనంద భైరవి (1984)
# కాంచన గంగ (1984)
# మెరుపు దాడి (1984)
# శ్రీవారికి ప్రేమలేఖ (1984)
# పుత్తడి బొమ్మ (1985)
# స్వాతిముత్యం (1985)
# చంటబ్బాయి (1986)
# శాంతినివాసం (1986)
# అహ! నా పెళ్ళంట! (1987)
# రాక్షస సంహారం (1987)
# చిన్ని కృష్ణుడు (1988)
# చూపులు కలిసిన శుభవేళ (1988)
# పృథ్వీరాజ్ (1988)
# వివాహ భోజనంబు (1988)

## మరణం
1988లో చూపులు కలసిన శుభవేళ చిత్రానికి హైదరాబాదు లోఒక పాటని చిత్రీకరిస్తున్నప్పుడు కాలు బెణికింది. మధుమేహంతో ఉన్న వీరభద్రరావు విశ్రాంతి తీసుకోవాలని డాక్టర్లు సూచించగా, చిత్రీకరణ పూర్తి అవ్వగానే విశ్రాంతి కోసం చెన్నైలోని ఒక ఆసుపత్రిలో చేరాడు. ఒక రాత్రి నిద్ర కోసం ఇచ్చిన ఇంజక్షను వికటించి గుండెపోటు వచ్చింది. అవే అతని ఆఖరి క్షణాలు. అది 1988, జూన్ 30 తెల్లవారుఝామున జరిగింది.

## బయటి లింకులు
* ఐఎండీబీ లో సుత్తి వీరభద్రరావు పేజీ

వర్గం:తెలుగు సినిమా నటులు
వర్గం:తెలుగు రంగస్థల నటులు
వర్గం:1947 జననాలు
వర్గం:1988 మరణాలు
వర్గం:తెలుగు సినిమా హాస్యనటులు
వర్గం:రేడియో ప్రముఖులు
వర్గం:తూర్పు గోదావరి జిల్లా సినిమా నటులు
వర్గం:తూర్పు గోదావరి జిల్లా ఆకాశవాణి కళాకారులు
వర్గం:గుండెపోటు మరణాలు
దక్షిణామూర్తి (అయోమయ నివృత్తి)

**దక్షిణామూర్తి**: పరమశివుడు, హిందువుల గురువు సంప్రదాయానికి మూల పురుషుడు. 
----
దక్షిణామూర్తి పేరుతో ప్రసిద్దులైన కొందరు వ్యక్తులు:
*జంధ్యాల దక్షిణామూర్తి - సుప్రసిద్ధ వైద్యులు.
*శొంఠి దక్షిణామూర్తి - సుప్రసిద్ధ వైద్యులు.
*సుసర్ల దక్షిణామూర్తి శాస్త్రి - సుప్రసిద్ధ సంగీత విద్వాంసులు, గురువర్యులు.
*సుసర్ల దక్షిణామూర్తి - సుప్రసిద్ధ సంగీత దర్శకులు.
*పోరంకి దక్షిణామూర్తి - సుప్రసిద్ధ కథా రచయిత.
విల్ డ్యురాంట్

**విలియం జేమ్స్ డురాంట్** (1885 నవంబరు 5 - 1981 నవంబరు 7) ఒక ప్రసిద్ధ అమెరికన్ చరిత్రకారుడు, తత్వవేత్త, ధార్మికుడు. డురాంట్ తన భార్య అరియల్ తో కలిసి వ్రాసిన 11 సంపుటముల "The Story of Civilization" 1935-1975 సంవత్సరముల మధ్య ప్రచురితమైంది. వీరిద్దరికీ 1967లో పులిట్జర్ పురస్కారము ప్రదానము చేయబడింది.

## జీవితం
విల్ డ్యురాంట్ అమెరికాలోని మసాచుసెట్స్ రాష్ట్రములో ఫ్రెంచ్-కెనడా దంపతులు జోసెఫ్ డ్యురాంట్, మేరీ అల్లార్డ్ లకు జన్మించాడు. తల్లితండ్రులు కెనడాలోని క్వెబెక్ రాష్ట్రం నుండి వలస వచ్చిన ఫ్రెంచ్ సంతతి వారు. 1900లో న్యూ జెర్సీ లోని క్రైస్తవ పాఠశాల, కళాశాలలలో విద్యాభ్యాసము చేశాడు.

## బోధనాచార్యుడు
తల్లి కోరిక ప్రకారము మతబోధకుడుగా శిక్షణ పొందవలెనని డ్యురాంట్ ఆశయము. కాని భవిష్యత్ లో ఒక గొప్ప తత్వవేత్తగా మారాడు. 1905లో సామ్యవాదమును మధించి అన్ని రాజకీయ పంథాల వెనుక అధికారవ్యామోహము నిద్రాణమై ఉంటుందని తేల్చాడు. 1907లో పట్టభద్రుడయ్యాడు. న్యూయార్క్ ఈవెనింగ్ జర్నల్ కు లేఖకునిగా వారానికి పది డాలర్ల జీతానికి కుదురుకున్నాడు. లైంగిక నేరములపై పలు వ్యాసాలు వ్రాశాడు. తరువాత న్యూజెర్సీ లోని సేటన్ హాల్ విశ్వవిద్యాలయములో ఆంగ్లము, లాటిన్, ఫ్రెంచ్ భాషల బోధకునిగా చేరాడు. అక్కడే గ్రంథాలయాధికారిగా కూడా పనిచేశాడు. 1911లో ఫెర్రర్ మోడర్న్ పాఠశాలలో బోధకునిగా చేరాడు. అచటనే తన జీవిత సహధర్మచారిణి ఛాయ కాఫ్ మన్ తటస్థపడింది. తన కన్నా 13 ఏండ్లు చిన్నదైన విద్యార్థిని ఛాయకు అరియల్ అని పేరు పెట్టాడు.

డ్యురాంట్ తన జీవిత మూడవ దశకములో ప్రేమ, తత్వశాస్త్రము, క్రైస్తవము, సామ్యవాదము కలగలిసిన ఒక విచారధారను రూపొందించాడు. 1913లో అధ్యాపక పదవి వదలి స్థానిక ప్రెస్బిటీరియన్ చర్చ్ లో 10 డాలర్ల చొప్పున ఉపన్యాసములు ఇవ్వడం మొదలుపెట్టాడు. ఈ ఉపన్యాసముల విషయములే భవిష్యత్ లో రాబోవు 'The Story of Civilization' కు ఆధారాలు.

1917లో తత్వశాస్త్రములో పి.హెచ్.డి పట్టా పొందాడు. తత్వశాస్త్రము-సాంఘిక సమస్య అను గ్రంథము వ్రాశాడు. తరువాత కొలంబియా విశ్వవిద్యాలయములో బోధకునిగా చేరాడు.

## రచయిత
డ్యురాంట్ వ్రాసిన ముఖ్య గ్రంథాలు:

**తత్వశాస్త్ర గాథ** (The Story of Philosophy) : ఇది చిన్న నీలపు రంగు పుస్తకాల మాలికగా ప్రారంభమై, విపరీతమగు ప్రజాదరణ పొంది 1926లో ఒకే పుస్తకముగా ప్రచురింపబడింది. ఈ పుస్తకము ద్వారా సంపాదించిన ధనముతో డ్యురాంట్ దంపతులు పలు దేశాల్లో పర్యటించి నాలుగు దశాబ్దాలు అవిశ్రాంతముగా 'సంస్కృతి గాథ' (The Story of Civilization) వ్రాయుటకు తోడ్పడింది. బోధనా వ్యాసంగము వదిలి పదకొండు సంపుటముల బృహత్ గ్రంథము వ్రాయబూనాడు.

**సంస్కృతి గాథ**:

## మూలాలు

## యితర లింకులు

* Will Durant Foundation preserved at the Internet Archive
* The Will Durant Timeline Project
* Will Durant's list of One Hundred Best Books for an Education
*The Pulitzer Prizes: 1968
*"Durant, Will and Durant, Ariel." Encyclopædia Britannica from Encyclopædia Britannica Premium Service. (Accessed May 14, 2005) 

వర్గం:తత్వవేత్తలు
వర్గం:చరిత్రకారులు
వర్గం:1885 జననాలు
వర్గం:1981 మరణాలు
వర్గం:అమెరికా రచయితలు
జగన్నాథం

**జగన్నాథం** తెలుగువారిలో కొందరికి ఇవ్వబడిన పేరు.

* కొమ్మాజోశ్యుల జగన్నాథం, తెలుగు రచయిత.
* చుండి జగన్నాథం, స్వాతంత్ర్య సమరయోధులు, సోషలిస్టు నాయకులు.
* పెండ్యాల జగన్నాథం, గ్రంథాలయ యోగిగా గ్రంథాలయాల సేవకే అంకితమైన వ్యక్తి.
* పేర్వారం జగన్నాథం, తెలుగు కవి, విమర్శకుడు, విద్యావేత్త.
* మందా జగన్నాథం : తెలంగాణ రాష్ట్ర సమితి నాయకులు, 11.13,14,15 లోక సభ సభ్యులు

వర్గం:పుంలింగ పేర్లు
మోదుకూరి జాన్సన్

**మోదుకూరి జాన్సన్** (ఆగస్టు 8, 1936 - డిసెంబరు 24, 1988) నటుడు, నాటక రచయిత. 1970లో ఆదుర్తి సుబ్బారావు దర్శకత్వంలో అక్కినేని హీరోగా నటించిన 'మరో ప్రపంచం' సినిమా ద్వారా రచయితగా పరిచయం అయ్యారు.

## జననం - విద్యాభ్యాసం - ఉద్యోగం
వీరు గుంటూరు జిల్లా కొలకలూరు గ్రామంలో 1936, ఆగస్టు 8 తేదీన జన్మించారు. వీరు ప్రాథమిక విద్యాభ్యాసం దుగ్గిరాల, గుంటూరులో చేసిన తర్వాత ఆంధ్ర విశ్వ కళాపరిషత్ నుంచి డిగ్రీ తీసుకున్నారు. తెనాలి లో కొంతకాలం న్యాయవాది గా పనిచేశారు,

## నాటకరంగ ప్రస్థానం
ఢిల్లీలో జరిగిన అంతర్ విశ్వవిద్యాలయ యువజనోత్సవాలలో పాల్గొని బహుమతులు అందుకున్నారు. వీరు [[నటనాలయం (నాటకం)|నటనాలయం]], దేవాలయం, హృదయాలయ, సిలువభారం మొదలైన నాటకాలు రాసి ప్రదర్శించారు. ఢక్కాభిషేకం నవల రాశారు. రాగ హృదయం అనే రూపకానికి నేపథ్యగానం అందించారు. ఛండాలిక, పైరుపాట సంగీత రూపకాలకు సంగీత దర్శకత్వం వహించారు.

## సినీరంగ ప్రస్థానం
మోదుకూరి రాసిన నటనాలయం నాటకం అప్పట్లో ఎంతో పేరు తెచ్చుకుంది. ఆ నాటకం చూసే అక్కినేని నాగేశ్వరరావు - ఆదుర్తి సుబ్బారావు లు తమ సొంత చిత్రమైన మరో ప్రపంచం సినిమాకు సంభాషణల రచయితగా అవకాశం ఇచ్చారు. వీరు కరుణామయుడు (1978), ఇంద్రధనుస్సు (1978), మానవుడు - దానవుడు (1972), విచిత్ర దాంపత్యం (1971), డబ్బుకు లోకం దాసోహం (1973), ఆంధ్ర కేసరి, దేశోద్ధారకులు మొదలైన సినిమాలకు సంభాషణలు రాశారు.

### రచించిన పాటలు
# కదిలింది కరుణరథం... సాగింది క్షమా యుగం (కరుణామయుడు)
# మన జన్మభూమి... బంగారు భూమి(పాడిపంటలు)
# స్వాగతం దొరా (దేశోద్ధారకులు)

## మరణం
వీరు 1988, డిసెంబరు 24 తేదీన గుండెపోటుతో హఠాన్మరణం చెందారు.

## మూలాలు

## బయటి లింకులు
*ఐ.ఎమ్.డి.బి.లో జాన్సన్ పేజీ.

వర్గం:తెలుగు సినిమా రచయితలు
వర్గం:1936 జననాలు
వర్గం:1988 మరణాలు
వర్గం:నంది ఉత్తమ స్క్రీన్‌ప్లే రచయితలు
వర్గం:గుంటూరు జిల్లా సినిమా రచయితలు
వర్గం:నాటక రచయితలు
వర్గం:గుంటూరు జిల్లా రంగస్థల నటులు
ప్రకాశరావు

**ప్రకాశరావు** తెలుగువారిలో కొందరి పేరు.

*ఆశావాది ప్రకాశరావు, బహుముఖ ప్రజ్ఞాశాలి.
*కె.ఎస్.ప్రకాశరావు, సుప్రసిద్ధ తెలుగు సినిమా దర్శకులు.
*బి.ఎల్.ఎస్.ప్రకాశరావు, సుప్రసిద్ధ గణాంక శాస్త్రవేత్త.

----
* ప్రకాశరావుపాలెం

వర్గం:పుంలింగ పేర్లు
ప్రసాదరావు

*ధర్మాన ప్రసాదరావు, ఆంధ్రప్రదేశ్ రాష్ట్ర మంత్రివర్యులు.
*చలసాని ప్రసాదరావు, సుప్రసిద్ధ చిత్రకారులు, పత్రికా సంపాదకులు.
*వంగపండు ప్రసాదరావు
*వి.డి.ప్రసాదరావు, ఉత్తమ నవల, కథ, నాటక రచయిత.
*హరి ప్రసాదరావు, ప్రముఖ రంగస్థల నటులు.
*కందుకూరి బాలసూర్య ప్రసాదరావు, పండితులు, రచయిత, విజ్ఞాన సర్వస్వ సంకలన కర్త.
* దాసరి ప్రసాదరావు :హృద్రోగ నిపుణులు.
* ఎస్.వై.పి.సి.ప్రసాదరావుగా ప్రసిద్ధిచెందిన సూర్యదేవర యాదు పూర్ణ చంద్ర ప్రసాదరావు తెలుగువారిలో వైద్యుడు.
ఆరె మరాఠి

**ఆరె మరాఠి/ఆరె క్షత్రియ(Aare Kshatriya)**: బిసి-బి గ్రూప్‌ కులం. ఆరె మరాఠి, మరాఠ (బ్రాహ్మణులు కానివారు), సురభి వారు(ఆరె క్షత్రియ). 
## చరిత్ర
thumb|ఆరె మరాఠి లకు చెందిన సురభి కమలాబాయి చిత్రం
సురభి కమలాబాయి, సురభి బాలసరస్వతి ఈ కులం వారే. శతాబ్దాల క్రిందట మహారాష్ట్ర నుంచి వీరి పూర్వీకులు ఆంధ్ర ప్రాంతానికి వలస వచ్చారు. వీరు సంచార జీవులు. 

## సామాజిక జీవనం సంస్కృతి
ఎక్కడైనా నాటక ప్రదర్శన ఉంటే పటాలం మొత్తం తరలిపోతారు. రాత్రి పూట ముఖానికి రంగుపూసుకుని వేషం కడతారు. సురభి టైమ్‌ను కచ్చితంగా పాటిస్తుంది అనే గుర్తింపు ఉంది. ప్రేక్షకుల అభిరుచి మేరకు కాలానుగుణంగా చోటుచేసుకుంటున్న పరిణామాలు ఆకళింపు చేసుకుంటూ ఎప్పటికప్పుడు నవ్యతను రంగరించి, సునిశిత హాస్యాన్ని మేళవించి ప్రదర్శించటంలో వీరు దిట్టలు. కనుకనే నేటికీ సురభి కళాకారుల ప్రదర్శన అంటే ప్రాధాన్యతను సంతరించుకొంటోంది. ముదివగ్గుల నుంచి అడ్డాలలో బిడ్డల వరకు ఏదో ఒక పాత్ర పోషిం చాల్సిందే. దశాబ్దాల కిందట బండెనక బండికట్టి పటాలం మొత్తం ఒక గ్రామానికి వెళితే కొన్ని నెలలపాటు అక్కడే ఉండేవారట. ఆ తర్వాత మరో గ్రామం, ఇలా గ్రామాలు పట్టి తిరగటంతో తరతరాలుగా విద్యకు స్థిరనివాసానికి దూరమయ్యారు.
thumb|ప్రపంచ జానపద దినోత్సవ వేడుకల్లో భాగంగా 2019 ఆగస్టు 31న హైదరాబాద్‌లోని రవీంద్ర భారతిలో తెలంగాణ ప్రభుత్వ భాషా సాంస్కృతిక శాఖ నిర్వహించిన జానపద జాతర సాంస్కృతిక కార్యక్రమంలో తోలు బొమ్మలాట కళాకారుల ప్రదర్శన

## వృత్తి
సినిమాలు, టీవీలు, కేబుల్‌ కనెక్షన్‌లు, సిడీలు రావటంతో నాటకాలకు ఆదరణ మరింత తగ్గింది. 35 ఏళ్ల క్రిందట పెద్ద సంఖ్యలో సమాజాలుగా ఉన్న సురభి నేడు ఐదు నాట్యమండలులుగా కుచించుకుపోయింది. స్టూ్స్, డ్రెస్‌ మెటీరియల్‌, మేకప్‌ మెటీరియల్‌ ధర విపరీతంగా పెరిగింది. భారీ సెట్టింగులు, ఇతర సామాగ్రిని తరలించాలంటే లారీ కిరాయి విపరీతంగా పెరిగింది. కనుకనే కళా కారులు బతుకు దెరువు కోసం దారులు వెతుక్కో వాల్సివచ్చింది. అయితే వారు ఎక్కడికి వెళ్లినా కళను మాత్రం విడి చిపెట్టలేదు. మేకప్‌మెన్‌గానో, ఆర్కె స్ట్రాలోనో, కాస్ట్యూమ్స్ సరఫరాలోనో ఉండి సేవలంది స్తున్నారు. ఇప్పటికీ టివీ, సినీ రంగంలో వీరి పాత్ర స్పష్టంగా నిపిస్తోంది. తోలుబొమ్మలాట తోలు బొమ్మలాట కళాకా రులు కూడా ఈ కులంలోని వారే. తోలుబొమ్మలాటకు కావలసిన చర్మం, రంగులు అన్నీ వీరే సమకూర్చుకుంటారు. తోలుబొమ్మలాట ద్వారా రామాయణం, మహాభారతంలోని ఏ అంశాన్ని ప్రదర్శించినా రోమా లు నిక్కబొడవాల్సిందే. అంత హృద్యంగా బొమ్మలు వేయటంతోపాటు, వాటినే ఆడించి రక్తి కట్టిస్తారు. ప్రదర్శనలో అవి దెబ్బతింటే క్షణాలలో వాటిని రిపేర్‌ చేయగల సత్తా కూడా వీరిలో ఉంది. 

## సమస్యలు
గత ఏడాది వరకు వీరు అగ్రకులాలుగా పరిగణించ బడటంతో ఎటువంటి రిజర్వేషన్లు లేకపోయాయి. ఆరె మరాఠిలను ఎస్.టి.లలో చేర్చాలని, తమ కులానికి ప్రత్యేకంగా ఆడిటోరియం వసతి కల్పించి ఇచ్చి ప్రోత్సాహించాలని వీరు కోరుతున్నారు.

## ఇవీ చూడండి
* కులాలు

## మూలాలు
*http://www.suryaa.com/showsports.asp?ContentId=7515

వర్గం:కులాలు
విషయ సూచిక

thumb|పుస్తకంలోని విషయ సూచిక పట

**విషయసూచిక** అనగా ఏదైన విషయమును గురించి ముందు క్లుప్తముగ వ్రాయుట. ఏ పుస్తకంలో అయినా మొదటి పేజీలో ఈ విషయసూచిక ఉంటుది. అది లోపల పేజీలలో ఏ విషయం ఎక్కడ ఉన్నదో తెలియ పరుస్తుంది. దీనిని ఆంగ్లములో 'Index' అంటారు. ఉదాహరణకి "చందమామ" పుస్తకంలో విషయసూచిక ఏ కథ ఏ పేజీలో ఉన్నదో తెలియ జేస్తుంది.ఈ విషయసూచిక లేకపోతే పుస్తకంలో ఏ అంశం ఎక్కడ ఉందో తెలుసుకోవడం కష్టం అవుతుంది. అందువలన ఈ విషయసూచిక ప్రతి పుస్తకంలో ఉండ వలెను.
విషయసూచిక లేకుండా అసలు పుస్తకాలే ఉండవు.

విషయ సూచిక ని ఆంగ్లములో 'Table Of Contents'అని కూడా అంటారు.ఉదాహరణ కి మన " వికీపీడియా "నే తీసుకోండి. దీని లో ఏదైన వ్యాసం గురించి చూస్తే ముందు గా "విషయ సూచిక" ఉంటుంది. 
దీనిని బట్టి మనం లోపల ఏమేమి ఉన్నవో ముందుగానే చూడవచ్చు.
## ఇవీ చూడండి
* పుస్తకం

వర్గం:పుస్తకము
బ్రహ్మ (అయోమయ నివృత్తి)

*బ్రహ్మ త్రిమూర్తులలో సృష్టికర్త.

*బ్రహ్మ, 1992లో విడుదలైన తెలుగు సినిమా.

*బ్రహ్మ సమాజం, ప్రసిద్ధిచెందిన సామాజిక సేవాసంస్థ.

*బ్రహ్మ పురాణము, అష్టాదశ పురాణాలలో ఒకటి.
*బ్రహ్మ వైవర్త పురాణం, అష్టాదశ పురాణాలలో ఒకటి.
రామాలయం (ప్రాముఖ్యత)

ప్రధానంగా శ్రీరాముడు పూజింజబడే హిందూ దేవాలయం **రామాలయం**.భారతదేశంలోని దాదాపుగా అన్ని గ్రామాలలో, పట్టణాలలో రామాలయం తప్పని సరిగా ఉన్నాయి. " రామాలయం లేని ఊరు ఊర గాదని " అనే నానుడి పూర్వం నుండి వస్తుంది. ఆంధ్రప్రదేశ్, తెలంగాణ రెండు తెలుగు రాష్ట్రాలలో చాలా గ్రామాలలో  "శ్రీరాముని మందిరాలు" ఉన్నాయి.కొన్నింటిలో విగ్రహాలు పూజాదికాలు అందుకోవటంలేదని తెలుస్తుంది 

## రామాలయం ప్రాముఖ్యత
thumb|250x250px|ఒంటిమిట్టలోని కోదండ రామాలయం
thumb|250x250px|భద్రాచలంలోని శ్రీ సీతారామచంద్ర స్వామి వారి దేవస్థానం
రామాయణంలో శ్రీరాముడు ఈ లోకంలో మానవులు ఎలా ధర్మమార్గాన్ని అనుసరించాలో తాను ఆచరించి చూపించాడు.సీతాదేవి భర్తకుసేవే పరమార్థంగా ఎలా నడుచుకోవాలో ప్రపంచ మానవాళికి తెలియజెప్పింది. దంపతులు ఎటువంటి కష్టాలు ఎదురైనా దంపతులు అన్యోన్యంగా దాంపత్య జీవితం ఎలా చేయాలో రాముడు, సీతాదేవి స్వయంగా అనుభవించి చూపారు.ఆదర్శ దాంపత్యానికి ప్రతీకగా నిలిచారు.ఇప్పటికీ, ఎప్పటికీ ఆదర్శ దాంపత్యానికి వారి దాంపత్యం ప్రతీకగా చరిత్రలో చిరస్థాయిగా గుర్తించబడింది.ఆదర్శదంపతుల అనగానే వారి రూపమే కదలాడింది.సీతారాముల పేరును విడదీసి పలకటానికి కొంతమంది ఇష్టపడరు. సీతాదేవి తనమీద వచ్చిన నిందను మాపుకోవటానికి తన ప్రాతివత్యం నిరూపించుకోవటానికి అగ్నిలో దూకి తన పవిత్రతను పునీతయై లోకానికి ప్రాతివత్యం ప్రాముఖ్యతను చాటి చెప్పింది.ఇవి అన్నీ మానవాళి జీవించటానికి ఉపయోగపడే మార్గాలుగా పూర్వీకులు గ్రహించి ఆ ఉద్దేళ్యంతోనే నిత్యం మానవాళికి గుర్తుకు రావాలని  రామాలయంలేని ఊరు ఊరే గాదని నానుడి ప్రజలలో పెంపొందించి రామాలయానికి ప్రాముఖ్య కలిగించినట్లు పురాణాలు ద్వారా తెలుస్తుంది.అందువలనే అలాంటి సీతారాముల ఆలయాలు అనేక ప్రాంతాల్లో కొలువుదీరి కనిపిస్తూ వుంటాయి.సాధారణంగా రామాలయంలో సీతారాములతో పాటు, లక్ష్మణుడు, హనుమంతుడు కూడా కనిపిస్తుంటారు. గర్భాలయంలో వీళ్ల నలుగురులో ఎవరు కనిపించకపోయినా ఆశ్చర్యంగా అనిపిస్తూ వుంటుంది.

## ప్రసిద్ధ రామాలయాలు

*శ్రీ సీతారామచంద్ర స్వామి వారి దేవస్థానము, భద్రాచలం
*అయోధ్య రామమందిరం
*కోదండ రామాలయం, తిరుపతి
*కోదండ రామాలయం, ఒంటిమిట్ట
*ముదికొండన్ కోదండరామ ఆలయం
*రామ్ రాజా ఆలయం
*రామపురం శ్రీ రామ ఆలయం

## ఇవి కూడా చూడండి
*రామాలయం (సినిమా)

## మూలాలు

## వెలుపలి లంకెలు
వర్గం:దేవాలయాలు
వర్గం:రామాలయాలు
పునుగు

**పునుగు** లేదా **జవాది** (Civet) ఒక విధమైన సుగంధద్రవ్యము. దీనిని పునుగు పిల్లి పునుగు పిల్లి అని పిలువ బడే ఈ చిన్న జంతువును 
ఆంగ్లం లో ( టోడీ కాట్ ) శరీరంలోని గ్రంథుల నుండి తీస్తారు ఆ పిల్లి మర్మాంగాల ద్వారా వెలువడే స్రవమే పునుగు.
తిరుమల కొండల మీద పునుగు పిల్లుల సంరక్షణ కేంద్రంలో వీటిని సాకి 
స్వామి వారి కోసం పునుగు తైలం సేకరిస్తారు.
సాధారణ ప్రకృతిలో వాటి మర్మాంగాలను ఆకుల మీద చెట్టు బెరడు ల మీద రాపిడితో వాటికవే రాసి స్రవింప జేస్తాయి. .అత్తరు పన్నీరు పునుగు జవాదీ తోడ ముడుపు తెస్తున్నారు మేలుకో అంటాడు అన్నమాచార్య.

## విశేషాలు
*తిరుమల శ్రీ వెంకటేశ్వర స్వామి ఆలయంలో స్వామికి ఒక పూజలో దీనిని ఉపయోగిస్తారు. దీన్ని సేకరించడం కోసం తిరుమల అడవుల్లో పునుగు పిల్లుల కోసం అన్వేషిస్తారు. 
*పులిసిన పెసరపిండి, మినపపిండితో చేసే వంటకాన్ని కూడా పునుగు అంటారు.

వర్గం:సుగంధ ద్రవ్యాలు
దేవాంగ

[alt=Devala Maharshi.jpg|thumb|దేవాల మహర్షి (వీరికి [దేవాంగ పురాణం అనే గ్రంథం ఉందని, అందులో తాము దేవల మహర్షి సంతానమని చెబుతారు)]]
**దేవాంగ** ( దేవాంగ శెట్టి,దేవాంగ చెట్టియార్ అని కూడా పిలుస్తారు).దక్షిణ భారతదేశానికి చెందిన హిందూ కులం.వీరు వస్త్ర వ్యాపారం, చేనేత, వ్యవసాయం చేస్తారు.కర్ణాటక, ఆంధ్రప్రదేశ్, తమిళనాడు రాష్ట్రాలలో నివసిస్తుంటారు. 

## పురాణం
వీరు హిందు మతాన్ని ఆచరిస్తారు.ఆంధ్రప్రదేశ్,కర్ణాటక రాష్ట్రాలలో చేనేత వృత్తి చేసుకొనేవారు. విజయనగర సామ్రాజ్య పాలనలో తమిళనాడుకు వలస వెళ్ళి  చెన్నై ప్రాంతంలో వస్త్ర వ్యాపారం చేశార.బ్రాహ్మణ హోదాను పొందేందుకు దేవాంగులకు పవిత్రమైన దేవాంగ పురాణాన్ని ఉపయోగిస్తారు.వీరికి దేవాంగ పురాణం అనే గ్రంథం ఉందని, అందులో తాము దేవల మహర్షి సంతానమని చెబుతారు. వీరిలో చాలామందికి జంధ్యాలు ఉంటాయి. వీరు వీరశైవ మతస్తులు. శ్రీ శైలం లో శివరాత్రి నాడు, దిగంబరంగా, దేవాంగులు శిఖరం ఎక్కి వస్త్రం కప్పుతారు. వీరిలో, చాలామందికి,శివునికి సంబందించిన పేర్లు మల్లేశ్వర , మల్లీశ్వరి, వీరభద్ర , భద్రకాళి , బసవ, శంకర, పార్వతి, పెట్టుకుంటారు. వీరభద్ర సంబరం జరుపుతారు.దేవాంగులు సొమ్ము జంగాలు పాలు అనే నానుడి ఉంది. దేవాంగులు ఎక్కువగా ఉండే గ్రామాలలో వీరభద్ర స్వామి గుడి , చాముండేశ్వరి గుడి తప్పకుండా ఉంటాయి. పెళ్ళికి ముందు వీరు వీరభద్ర పూజ చేస్తారు. కోనసీమ ప్రాంతంలో ప్రభలు తయారుచేసి, ప్రభల తీర్థం కి తీసుకు వెళతారు. ఆ సమయంలో, ఎవరి ప్రభ ఎక్కువ ఎత్తుగా ఉందో నిర్ణయిస్తారు.

## మూలాలు
*http://www.suryaa.com/showsports.asp?ContentId=7600

వర్గం:కులాలు
గొల్లభామ

* గొల్లభామ (కీటకం) - గొల్లభామ అనే ఒక కీటకం 
* గొల్లభామ (సినిమా) - 1947లో విడుదలైన ఒక సినిమా
గాజు బల్లి

**గాజు బల్లులు** లేదా **గాజు పాములు**, ఓఫిసారస్ (Ophisaurus) ప్రజాతికి చెందిన సరీసృపాలు. బయటికి పాముల (snakes) వలె కనిపించినా నిజానికి ఇవి బల్లులు(lizards). వీటిలో చాలా జాతులలో బల్లులవలె కాళ్ళుండవు, తల ఆకారం, కదిలే కనురెప్పలు, బాహ్యచెవి రంధ్రం కలిగివుంటాయి. కొన్ని జాతులలో చిన్న బొడిపి మాదిరిగా ఉండే చిన్న కాళ్ళుంటాయి. ఈ జంతువులను **అతుకుల పాములు** (Jointed Snakes) అని కూడా అంటారు. ఇవి ఇంచుమించు 4 అడుగుల పొడవుగా కూడా ఉంటాయి; మూడొంతులు తోక భాగమే ఉంటుంది. గాజు బల్లులు ముఖ్యంగా కీటకాలను తిని జీవిస్తాయి. 

వీటి శరీరం సులువుగా ముక్కలైపోతుంది అందువల్లనే 'గాజు బల్లి' అనే పేరు వచ్చింది. మిగిలిన బల్లుల వలెనే కదిలే తోకను విసర్జించి శత్రువుల నుండి తప్పించుకుంటాయి. కొత్తగా తయారైన తోక చిన్నదిగా ఉంటుంది. 

అత్యధిక సంఖ్యలోని జాతులు ఆసియాలో భారతదేశం నుండి చైనా, ఇండోనేషియా వరకు వ్యాపించాయి. 

## వర్గీకరణ
**ప్రజాతి ''ఓఫిసారస్*** 
**Ophisaurus apodus*: Scheltopusik 
**Ophisaurus attenuatus*: Slender glass lizard 
**Ophisaurus buettikoferi*: బోర్నియో గాజు బల్లి 
**Ophisaurus ceroni*: Ceron's glass lizard 
**Ophisaurus compressus*: Island glass lizard 
**Ophisaurus formosensis*: ఫార్మోసాన్ గాజు బల్లి 
**Ophisaurus gracilis*: బర్మీస్ గాజు బల్లి 
**Ophisaurus hainanensis*
**Ophisaurus harti*: చైనీస్ గాజు బల్లి
**Ophisaurus incomptus*
**Ophisaurus koellikeri*: మొరాకన్ గాజు బల్లి 
**Ophisaurus mimicus*: Mimic glass lizard 
**Ophisaurus sokolovi*
**Ophisaurus ventralis*: తూర్పు గాజు బల్లి 
**Ophisaurus wegneri'': సుమత్రా గాజు బల్లి

## మూలాలు

వర్గం:బల్లులు
అభిరుచి

అభిరుచి అనేది ఆనందం కోసం చేసే ఒక సాధారణ చర్య. సాధారణంగా ఒకరి విశ్రాంతి సమయంలో, వృత్తిపరంగా.  జీతం కోసం కాకుండా తన ఆనందం కోసం చేసే చర్య.  అభిరుచులలో  వస్తువులను సేకరించడం, సృజనాత్మక,  కళాత్మక కార్యక్రమాలలో పాల్గొనడం , క్రీడలు ఆడటం లేదా ఇతర వినోదాలను అనుసరించడం వంటివి కొన్ని ఉదాహరణలు. అభిరుచులలో పాల్గొనడం ఆ రంగంలో గణనీయమైన నైపుణ్యాన్ని,  జ్ఞానాన్ని సంపాదించడాన్ని ప్రోత్సహిస్తుంది. 

అభిరుచులు సమాజంలో పోకడలను అనుసరిస్తాయి.  ఉదాహరణకు పంతొమ్మిదవ, ఇరవయ్యవ శతాబ్దాలలో స్టాంప్ సేకరణ ప్రజాదరణ పొందింది. ఎందుకంటే ఆ కాలంలో పోస్టల్ వ్యవస్థలు కమ్యూనికేషన్ యొక్క ప్రధాన సాధనంగా ఉన్నాయి.  అయితే సాంకేతిక పురోగతిని అనుసరించి ఈ రోజుల్లో వీడియో గేమ్స్ మరింత ప్రాచుర్యం పొందాయి. పంతొమ్మిదవ శతాబ్దం యొక్క అభివృద్ధి చెందుతున్న ఉత్పత్తి, సాంకేతికత కార్మికులకు తమ అభిరుచిలో పాల్గొనడానికి విశ్రాంతి సమయాన్ని  అందించింది. ఈ కారణంగా, అభిరుచుల కోసం పెట్టుబడులు పెట్టే వ్యక్తుల ప్రయత్నాలు కాలంతో పాటు పెరిగాయి.

మనిషి జీవితం అంతా యాంత్రికం అయిపోయింది. ఎవరికి వారు తమ తమ రోజువారీ పనుల్లో నిమగ్నమైపోతున్నారు. ఈ పనుల తర్వాత దొరికే ఖాళీ సమయాల్లో మనమంతా మనకి ఇష్టమైన పనులు చేస్తూ ఉంటాం. ఈ ఖాళీ సమయంలో చేసే పనినే **అభిరుచి** అని అంటారు.

ఉదాహరణలు: పాటలు వినడం, సినిమాలు చూడటం, బొమ్మలు గీయటం, ఇంటర్నెట్ చూడటం, యోగా చేయడం, నీటిలో ఈదటం, నడవటం వంటివి.

ఇవి అందరికీ మామూలుగా ఉండే అభిరుచులుగా చూడచ్చు. ఇంకా కొంతమందికి కొన్ని వినూత్నమైన అభిరుచులు ఉంటాయి. ఉదాహరణలు: తపాలా బిళ్ళల సేకరణ, వివిధ దేశాల నాణేల సేకరణ, ఎత్తైన కొండలు ఎక్కడం వంటివి.

ప్రతి ఒక్కరికీ ఏవో కొన్ని అభిరుచులు ఉండటం చాలా అవసరం. దీనివల్ల మన రోజువారీ పనుల ఒత్తిడి నుంచి ఉపశమనం పొదవచ్చు. అలా సరదాగా గడపటం వల్ల మనసు ప్రశాంతంగా ఉంటుంది. తొందరగా అలసిపోకుండా ఉండవచ్చు.

## మూలాలు

వర్గం:అభిరుచులు
అలియాబాదు రత్నాలయం

alt=రత్నలయము|thumb|కాళీయ మర్దనం -రత్నాలయం లోని కృష్ణుని ప్రతిమ|ఎడమ|357x357px

షామీర్‌పేట్‌ మండలం అలియాబాద్ రోడ్ కూడలి దగ్గర రాజీవ్ రహదారికి ఆనుకుని ఉన్న రత్నాలయంలో శ్రీదేవి, భూదేవి సమేత వెంకటేశ్వరస్వామి దేవాలయం బహుచక్కని ఆలయం. ఇక్కడ గల ఆర్యవైశ్య వృద్ధశరణాలయం అహ్లాదకర వాతావరణంలో దాదాపు 30 మందికి ఆశ్రయం కల్పిస్తుంది. చాలా మంది పిల్లల పుట్టినరోజును ఇక్కడ జరుపుకుంటారు.

ఈ దేవాలయాన్ని వికీమాపియాలో దర్శించండి.

## సంప్రదించుటకు వివరాలు
* ఈ మెయిలు : ratnalayam@ratnalayam.com
* దూరవాణి : 08418-244964
* రత్నాలయం

## దగ్గరలోని దర్శనీయ స్థలాలు
వర్గల్ సరస్వతీ ఆలయం

## ఇవికూడా చూడండి

## బయటి లింకులు
* వికీమాపియా

వర్గం:దేవాలయాలు
వర్గం:రంగారెడ్డి జిల్లా దర్శనీయ స్థలాలు
వర్గం:రంగారెడ్డి జిల్లా దేవాలయాలు
కోలా

**కోలా** (ఆంగ్లం Koala) ఒక విధమైన చిన్న ఎలుగుబంటి లాగా కనిపించే మార్సుపీలియా తరగతికి చెందిన క్షీరదాలు. ఇది ఆస్ట్రేలియా ఖండానికి చెందిన శాకాహారి. దీని శాస్త్రీయ నామం *Phascolarctos cinereus* ఫాస్కోలార్క్టిడే కుటుంబానికి చెందిన ఏకైన జీవి. కోలా ఆస్ట్రేలియా సముద్రతీరం వెంట తూర్పు నుండి దక్షిణంగా వ్యాపించి ఉన్నాయి. కొంతదూరం అడవీప్రాంతాలలో భూభాగం లోపలికి కూడా వ్యాపించాయి.

## పేర్లు
కోలా శాస్త్రీయ నామమైన ప్రజాతి, *Phascolarctos* గ్రీకు భాషలోని *phaskolos* అనగా "pouch", *arktos* "ఎలుగుబంటి" అని అర్ధం. జాతి నామం *cinereus* అనగా లాటిన్ భాషలో "బూడిద రంగు" అని అర్ధం.

ఇంగ్లీషు భాషలోని మారినప్పుడు టెడ్డీ బేర్ (Teddy bear) ని పోలినందువలన *[[కోలా ఎలుగుబంటి]]*గా బాగా ప్రాచుర్యం పొందింది. అయితే శాస్త్రీయంగా సరైనది కాదు. కోలా ఎలుగుబంటి ఆస్ట్రేలియా తప్ప ఇతర ప్రాంతాలలో ఇంకా ప్రసిద్ధిచెందింది.,  దీని ఇతర ఆంగ్ల నామాలు 'కోతి ఎలుగుబంటి', 'చెట్టు ఎలుగుబంటి', మొదలైనవి కూడా ఉన్నాయి.

## మూలాలు

## బయటి లింకులు
* Australian Koala Foundation
* Lone Pine Koala Sanctuary
* The Koala

వర్గం:క్షీరదాలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
ముద్దు (అయోమయ నివృత్తి)

*ముద్దు ఒక విధమైన ప్రేమను వ్యక్తం చేసే పద్ధతి.
----

*ముద్దు పళని, ప్రముఖ తెలుగు కవయిత్రి.
*ముద్దుకృష్ణ, ఒక హేతువాది.
----
*ముత్యమంత ముద్దు
*ముద్దు పాప, 1967లో విడుదలైన తెలుగు సినిమా.
*ముద్దు బిడ్డ, 1956, 1987లో విడుదలైన తెలుగు సినిమాలు.
*ముద్దు ముచ్చట, 1979లో విడుదలైన తెలుగు సినిమా.
మందుల (కులం)

**మందుల** బి.సి.ఏ.గ్రూపు కులం. మందులవాళ్ళు. వీరు తెలంగాణ అన్ని జిల్లాలలో విస్తరించినప్పటికీ, రాయలసీమ, కోస్తా అంధ్రలో తక్కువగా కనిపిస్తారు. *మందులోడా ఓరిమాయలోడా* అనే జానపద గీతం ఈ కులస్తులపై పాడిందే. 
## వృత్తి, సామాజిక జీవనం

మందులు వృత్తిపై ఆధారపడే జీవనం సాగిచేవారు, కనుక మందుల వాళ్లని పేరు వచ్చింది. మహిళలు కూడా పురుషులతోపాటు వనమూలికల సేవరణ నుంచి మందులు తయారీలో తమ వంతు సహాయం అందిం చేవారు. జలుబు, దగ్గు, తల నొప్పి వంటి వాటికి శొంఠి, మిరియాల కషాయం ఏ విధంగా ఉపయోగించుకునేవారో అదే విధంగా రుతువులు మారుతున్న సమయంలో సంక్రమించే జబ్బుల నివారణకు వీరిని ఆశ్రయించేవారు. వనమూలికలు అవసరమైన నాటువైద్యులే కాదు, ఆయుర్వేద వైద్యులు సైతం వీరిని ఆశ్రయించేవారు. వీరి పూర్వీకులును అప్పటి ప్రభుత్వం సంచార జాతిగా గుర్తించింది. అప్పట్లో వీరు ఎక్కువగా ఊరి చివర్న ఉన్న చెరువులు, కాల్వగట్లపైన, తాటితోపుల్లో జీవించేవారు. గ్రామాలలో తిరిగి మందులు అమ్మేవారు. పది పన్నెండు కుటుంబాలు కలిసి సమూహంగా జీవించేవారు. తాటి, ఈత ఆకులతో వేసుకున్న గుడిసెల్లో కాపురముండేవారు. మందుల కులం వారినీ దేవతల వైద్యులు అయినా అశ్వనీ దేవతల వారసులుగా చెబుతారు. పాండవ మధ్యముడాయిన అర్జునిని మనవడు జనమేజయనీ చరిత్ర లో మందుల కులం వారినీ జనమేజయుడు శపించినట్లు ఆయన శాపం వల్ల రాజ్య వైద్యులు అయినా మందుల కులం వారు పేద బ్రతుకులు అయినట్లు తెలుస్తోంది. ప్రస్తుతం తెలగాణా, ఆంధ్రప్రదేశ్ రాష్ట్రల్లో కొందరు తమ కులవృత్తి అయిన ఆయుర్వేదం వైద్యం చేసుకొని జీవిస్తున్నారు. మరికొందరు బ్రతకు దెరువు కోసం ఇతర పనులు చేసుకొని జీవిస్తున్నారు. రెండు రాష్ట్రాల్లో వెనుకబడి కులాల జాబతాలో బి.సి ఎ గ్రూపులో మందుల కులం ఉంది.

## సమస్యలు
పజావుగా సాగుతున్న వీరి వనమూలికా వైద్యంపై ఇంగ్లీషు మందుల ప్రభావం పడింది. వీరి వృత్తి దెబ్బతింది, ఆదాయం తగ్గింది, బతుకు భారమైంది. మూలికా వైద్యంలో పోల్చు కుంటే అప్పట్లో ఇంగ్లీషు వైద్యం ఖర్చు తక్కువ కావటం, మందు వాడకునే విధానం కూడా సులువు కావటంతో ప్రజలు అటువైపు మెగ్గు చూపారు. వనమూలికల విలువలు తెలిసిన గత తరంవారు క్రమంగా మృతి చెందటం, నేటి తరానికి చెంది నవారికి వీటి గురించి స్పస్టమైన అవగాహన లేకపోవటంతో కూడా వనమూలికా వైద్యం ఆదరణ కోల్పోయింది. ఈ నేప థ్యంలో క్రమంగా మందుల వారు కూడా వృత్తికి దూరయ్యా రు. ఇప్పటికీ వృత్తిని నమ్ముకున్నవారు వైద్యం చేస్తూనే కాలం గడుపుతున్నారు.  కొన్ని చోట్ల పందులను పెంచి వచ్చిన డబ్బుతో కు టుంబాన్ని పోషించుకుంటున్నారు. కొందరు ఇతర పనులు చేసుకొని జీవిస్తున్నారు. మందుల కులం నుంచి ఒక్క ఐఏఎస్‌, ఐపిఎస్‌ కాదుకదా... కనీసం గ్రూప్‌ వన్‌ అధికారి కూడా లేడని అన్ని జిల్లాలలోనూ మందుల వారికి కాలనీలను కమ్యూనిటీ హాలు ప్రభుత్వం నిర్మించాలని వీరు కోరుతున్నారు.

## ఇవీ చూడండి
* ఆంధ్ర ప్రదేశ్ వెనుకబడిన కులాల జాబితా
* కులాలు

## మూలాలు
*http://www.suryaa.com/showsports.asp?ContentId=7680

వర్గం:కులాలు
పాండవ మద్యముడు అయిన అర్జునిని మనవడు ఆయన జనమేజయుని చరిత్ర లో జనమేజయుడు పాము కాటుకి గురివ్వడంతో దేవతల వైద్యులు అయినా అశ్వనీ దేవతలకు కబురు పంపగా అశ్వనీ దేవతలు జనమేజయుడు కి చికిత్స కోసం వస్తున్న క్రమంలో తమకు అడ్డంకులు ఏ్పడడంతో అశ్వనీ దేవతలు విష్ణుమూర్తిని వేడుకోవడంతో  మందుల చొక్కయ్య. మందుల మారయ్య అనే వారినీ సృష్టించి పంపగా అప్పటికే విషప్రభవం వల్ల మరణ చివరి అంచుల్లో ఉన్న జనమయేయుడు ఆగ్రహంతో ఒరేయ్ మందులోల్లార ఆలస్యంగా వచ్చి నామరణనికి కారణమయిన మీరు కటిక పేదవారుగా జీవిస్తారని, మీ మెడలోని రత్నామనిమనిక్యలు పూసలు అయిపోవుగాక, మీఅశ్వాలు,గాడిదలు అయ్యిపోవునుగాక,మీరు ఊరికి కోసెడు దూరంలో జీవిస్తురుగాక అని జనమేజయ మహారాజు శపించాడు. ఆ శాపం కారణంగా మందుల కులం నాడు దీనావస్థలోకి దిగజరింది.
ముదిరాజ్ (కులం)

ముదిరాజు లేదా ముదిరాజ్, ముత్రాసి, ముందుగా ముత్రాచగా నమోదు చేయబడింది. ఈ కులం ఆంధ్రప్రదేశ్, తెలంగాణలలో కనిపించే కులం. ఇది భారత ప్రభుత్వంచే ఇతర వెనుకబడిన తరగతులలో వర్గీకరించబడింది. తెలంగాణా బీసీ కులాల జాబితా బి.సి.డి.గ్రూపు లోని 19వ కులం గా ఉన్నారు.

## మూలాలు
మహేంద్ర

**మహేంద్ర** అనగా దేవతలకు అధిపతి అయిన ఇంద్రుడు లేదా మహేంద్రుడు.

*వెదురుతో వివిధ వస్తువుల్ని తయారుచేసే మేదరి కులం వారి మరొక పేరు - **మహేంద్ర**.
*బాలు మహేంద్ర, భారతీయ సినిమా ఛాయాగ్రాహకుడు.
*మహేంద్ర కపూర్, భారతీయ నేపథ్య గాయకుడు.
*మహేంద్ర సింగ్ ధోని, సుప్రసిద్ధ క్రికెట్ క్రీడాకారుడు.
*మహేంద్రతనయ, ఒక నది.
*మహేంద్రవాడ, తూర్పు గోదావరి జిల్లా, అనపర్తి మండలానికి చెందిన గ్రామం.
*మహేంద్ర సూరి 14 వ శతాబ్దానికి చెందిన ఖగోళ శాస్త్రవేత్త.
స్టీవెన్ స్పీల్‌బెర్గ్

**స్టీవెన్ స్పీల్‌బెర్గ్** (ఆంగ్లం: **Steven Spielberg**) (జననం: డిసెంబర్ 18, 1946) అమెరికాకు చెందిన సుప్రసిద్ధ సినీదర్శకుడు, రచయిత, నిర్మాత.
## వ్యక్తిగత జీవితం
## ఫిల్మోగ్రఫీ
జిమ్ జోన్స్ జనవరి 10న ఆవు ప్రభువును సందర్శించారు

## అవార్డులు
## మూలాలు

## బయటి లింకులు
* 
* Steven Spielberg Bibliography (via UC Berkeley) 
* Official website of Dreamworks
* Survivors of the Shoah Visual History Foundation (founded by Spielberg)
* *[[Time (magazine)|Time]]* 100: Steven Spielberg
* They Shoot Pictures, Don't They?
* Spielberg at 60 - Empire
* Fansite and forum "Playmountain", the successor of "Spielbergfilms"

వర్గం:ప్రపంచ ప్రసిద్ధులు
వర్గం:1946 జననాలు
వర్గం:అమెరికా వ్యక్తులు
వర్గం:జీవిస్తున్న ప్రజలు
భగవాన్ (చిత్రకారుడు)

**[[భగవాన్]]** అన్న పేరుతో కార్టూన్లు వేసిన ఈయన అసలు పేరు **క్యానం భగవాన్‌ దాస్**. ఈయన అక్టోబరు 23, 1939 న విజయవాడలో, అమృతవల్లి తాయారమ్మ, వీరాస్వామి నాయుడు దంపతులకు, జన్మించాడు. ఈయన భార్య పేరు అమ్మాజి. ఈయనకు ఇద్దరు కుమారులు ప్రవీణ్ కుమార్, ప్రజ్ఞాన్, ఒకకుమార్తె వీణాధరి.

## వృత్తి
ఈయన సత్యనారాయణపురం (విజయవాడ)లో స్వామి కమర్షియల్, టెక్నికల్‌ ఇన్‌స్టిట్యూట్ 1965 లో స్థాపించి, విద్యార్థులకు టైపురైటింగులో శిక్షణ ఇస్తూ జీవనం మొదలు పెట్టాడు. స్వతహాగా మంచి కళాకారుడు, చమత్కారి. మంచి వక్త. విద్యార్థులకు చక్కగా అర్ధమయ్యే పద్ధతిలో టైపురైటింగులో మెళకువలను నేర్పుతూ ఉండేవాడు.

## ప్రవృత్తి
ఈయన వృత్తి రీత్యా మాస్టారుగా ఉన్నా, ప్రవృత్తి రీత్యా మంచి వ్యంగ్య చిత్రకారుడు. ఈయన కార్టూన్‌లు 1960 దశకం చివరి రోజులనుండి దాదాపు 1980ల వరకు అనేక వార/మాస పత్రికలలో ప్రచురింపబడ్డాయి. ఆయన తన వ్యంగ్య చిత్రాకళా నైపుణ్యాన్ని, విద్యార్థులను ఉత్తేజపరచటానికి కూడా చక్కగా వాడేవాడు.
## ప్రోత్సాహం
ప్రముఖ వ్యంగ్య చిత్రకారులు బాబు, జయదేవ్, భగవాన్ మంచి మిత్రులు. తెలుగువారికి ఒక మంచి కార్టూనిస్టును అందించిన ఘనత, భగవాన్‌దే అని చెప్పవచ్చు. కొలను వెంకట దుర్గాప్రసాద్ను తన మాటలతో ఎంతగానో ఉత్తేజితుడిని చేసి **[[బాబు (చిత్రకారుడు)|బాబు]]** గా మార్చాడు. ఈ విషయం, బాబు మాటల్లోనే చెప్పాలంటే "....హాస్యం, కార్టూన్ల గురించి ఎంతో చెప్పి వెయ్యమని ప్రోత్సహించినవారు, గురువులాంటి మిత్రుడు క్యానం భగవాన్‌ దాస్".
## మరణం
ఈయన 2002 డిసెంబరు 8 న మరణించాడు.

వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:తెలుగు కళాకారులు
వర్గం:వ్యంగ్య చిత్రకారులు
వర్గం:కృష్ణా జిల్లా కార్టూనిస్టులు
వర్గం:1939 జననాలు
వర్గం:2002 మరణాలు
సాధు చెట్టి

**సాధు చెట్టి** : బి.సి.డి.గ్రూపు కులం. 
## చరిత్ర
మద్రాసు రాష్ర్టంలో ఆంధ్ర ప్రాంతం అంతర్భాగంగా ఉన్న రోజుల్లో సాధుచెట్టి కులస్థుల పూర్వీకులు తమిళప్రాంతం, ఆంధ్రప్రాంతం అనే తేడా ఎరుగరు. భాషాప్రయుక్త రాష్ట్రాల పేరుతో ఉమ్మడి మద్రాస్‌ను తమిళనాడు, ఆంధ్రప్రదేశ్‌లుగా విడదీసిననప్పుడు సాధుచెట్టి కులంవారు కూడా రెండుగా విడిపోవాల్సి వచ్చింది. ఈ నేపథ్యంలో తమిళనాడు సరిహద్దుకు దగ్గరగా ఉన్న చిత్తూరు, అనంతపురం, నెల్లూరు, కడప, కర్నూలు జిల్లాలలో నివసిస్తున్న వీరు మాతృభూమిపై అభిమానంతో తమిళనాడుకు వెళ్ల కుండా ఇక్కడే ఉండిపోయారు. అయితే జనాభాపరంగా ఎక్క వ శాతం తమిళనాడులో ఉన్న కారణంగా అక్కడివారు బలమైన శక్తిగా ఎదిగారు. పైగా తమిళనాడులో ఉద్యమ స్వభావంతో ఉన్న వారికి అక్కడ మంచి గుర్తింపు లభించటంతో బిసీ ఉద్యమం బలం పుంజుకుంది. ఇవన్నీ తమిళనాడులో ఉన్న సాధు చెట్టి వారికి తోడ్పడడంతో అక్కడివారు ఉచ్ఛ స్థితికి చేరుకు న్నారు. కాగా ఆంధ్రప్రదేశ్‌లో స్థిరపడినవారు తమ కులం పేరును సైతం చెప్పుకోలేకపోతున్నారు.
## వృత్తి, సామాజిక జీవనం
వీరి పూర్వీకులు జనపనారతో తాళ్లు, సంచులు,బోరీలు తయారు చేసేవారు. బంగ్లాదేశ్ లో ఈ వృత్తి చేసే ముస్లిం కుటుంబాల వారు వేలసంఖ్యలో ఉన్నారు. సొంత భూములు లేకపోవ టంతో జనపనార పండించే రైతుల పొలాలలోని జనుమును ఎకరాల చొప్పున టోకున కొనుగోలు చేసేవారు. ఆ జనుము నుంచి నారను వేరుచేసి దాన్ని కూడా నీళ్లలో ఒక రాత్రి నానబెట్టి మరుసటి రోజు బండమీదవేసి చెక్కతో మోదేవారు. దాదాపు వారం రోజులు ఇదే విధంగా చేయటంతో నార శుభ్ర పడి మెత్తగా తయారయ్యేది. ఆ నారను పేని `కదురు' సాయం తో తాళ్లుగా తయారు చేసేవారు.జనపనా రను చిన్న చిన్న పాయలుగా తీసుకుని తొడపైన పెట్టుకుని పొడవాటి తాడుగా పేనేవారు. ఈ క్రమంలో తొడపైన చేతిరా పిడి కారణంగా చర్మం లేచిపోయి పుండ్లు పడేవి. అటువంటి పుండ్లు పడకుండా ఉండేందుకు తొడపైన అరచేది వెడల్పున ఉన్న ఇనుప రేకు కట్టుకుని దానిపై నారను పేని తాళ్లను తయా రు చేయటం ఆరంభించారు. ఈ విధంగా తయారైన తాళ్లను మగ్గాలపై ఎక్కించి ఒక అడుగు వెడల్పు, 36 ఆడుగుల పొడ వున్న జనపనార బట్టను తయారు చేసేవారు. ఈ బట్టతో తమ కు కావలసిన సైజులో సంచులు, బోరీలు తయారు చేసే వారు. వీటిని గాడిదలు, గుర్రాలపై వేసుకుని ఊరూరా తిరిగి అమ్మే వారు. పంటలు ఇంటికి చేరే సమయంలో వీరికి చేతి నిండా పనే. కాగా జనుము పండించేవారు తగ్గిపోవటం, ప్లాస్టిక్‌ సంచుల మార్కెట్‌ పెరగడంతో వీరు ఉపాధి కోల్పోయారు. వీరికి సొంత భూములు లేకపోవటంతో వ్యవసాయ కార్మికు లుగా బతుకుబండిని లాగుతున్నారు.

## కుల ధ్రువీకరణ పత్రాల సమస్య
సాధుచెట్టి కులస్థులు రాష్ర్టమంతటా దాదాపు 50 వేల మంది ఉన్నారు. రాష్ర్టంలోని కొన్ని ప్రాంతాలలో జలిజ అని కూడా కుల సర్టిఫికెట్లు ఇస్తున్నారు. తమ కంటూ ఒక కులం ఉంది కనుక ఆ పేరున కుల ధ్రువీకరణ పత్రాలు ఇవ్వాలనేది వీరి వాదన.సివిల్‌ సర్వీసెస్‌లో ఈ కులస్తులు ఒక్కరు కూడా లేరు.ప్రతి జిల్లాలోనూ తమ వారికి ప్రభుత్వం కమ్యూనిటీ హాళ్లు నిర్మించి ఇవ్వాలని కోరుతున్నారు.

## ఇవీ చూడండి
* ఆంధ్ర ప్రదేశ్ వెనుకబడిన కులాల జాబితా
* కులాలు
## మూలాలు
*http://www.suryaa.com/showsports.asp?ContentId=7762

వర్గం:కులాలు
స్నాతకోత్సవం

**స్నాతకోత్సవం** (ఆంగ్లం: **Convocation**) విశ్వవిద్యాలయంలో చదువు ముగిసిన తరువాత విద్యార్ధులకు డిగ్రీని అందచేయడానికి జరుపే ఉత్సవాన్ని స్నాతకోత్సవం అంటారు. ప్రతి విశ్వవిద్యాలయం దాని అనుబంధ కళాశాల విద్యార్ధులకు స్నాతకోత్సవంలో డిగ్రీ పట్టాను అందజేస్తారు. ఈ ఉత్సవంలో ఉత్తమ విద్యార్థులను తగిన పారితోషకంతో కూడా సత్కరిస్తుంటారు.

## పేరు వెనుక కథ
సాంగోపాంగంగా వేదాభ్యాసం పూర్తయ్యాక స్నానం చేయించి సమావర్తన హోమం చేయిస్తారు. ఆ తతంగానికి స్నాతకం అని పేరు. ఆ తరువాత "చదువైపోయింది కనుక ఇహ బ్రహ్మచర్యాశ్రమాన్ని విడిచిపెట్టి చక్కని సుశీలవతి అయిన కన్యను వివాహమాడి గృహస్థాశ్రమంలో ప్రవేశించవలసినది" గా గురువు శిష్యుడికి ఆదేశిస్తాడు. కొన్నిసార్లు ఆయనే స్వయంగా అమ్మాయిని వెతికి శిష్యుడికోసం సిద్ధంగా ఉంచుతాడు. ఆయన ఎవరిని చేసుకోమంటే వారిని పెళ్ళి చేసుకోవలసిందే. లేదా నైష్ఠిక బ్రహ్మచర్య దీక్ష తీసుకోదల్చిన శిష్యుడు వివాహ సంస్కారాన్ని మానుకొని జీవితాంతం అగ్నిని ఉపాసిస్తూ గురువుగారి సేవలోను, ఆయన చనిపోయాక గురుపత్నిగారి సేవలోను గడుపుతారు. ఇహ ఇంటికి వెళ్ళరు. ఈ విధంగా ఈ పదానికి ప్రాచీనకాలంలో మతపరమైన అర్థం ఉన్నప్పటికీ, ఇప్పుడు అన్ని విశ్వవిద్యాలయాల్లోను దీన్ని కాన్వకేషన్ అనే ఆంగ్లపదానికి సమార్థకంగా వాడుతున్నారు. అలాగే పిజీ కోర్సులను కూడా స్నాతకోత్తర కోర్సులు (స్నాతకం అయిపోయాక చదివే కోర్సులు) అంటున్నారు.

## విశ్వవిద్యాలయాలలో
కొన్ని విశ్వవిద్యాలయాలలో, "కాన్వకేషన్" అనే పదం ప్రత్యేకంగా కళాశాల యొక్క పూర్వ విద్యార్థుల సంస్థను సూచిస్తుంది, ఇది విశ్వవిద్యాలయపు ప్రతినిధి సంస్థలలో ఒకటిగా పనిచేస్తుంది. కాన్వకేషన్ ఒక స్టాండింగ్ కమిటీని ఎన్నుకుంటుంది, ఆ కమిటీ పూర్వ విద్యార్థుల అభిప్రాయాలకు సంబంధించి విశ్వవిద్యాలయ పరిపాలనకు ప్రాతినిధ్యం వహించే బాధ్యత వహిస్తుంది. విశ్వవిద్యాలయ పరిపాలనకు సంబంధించి పూర్వ విద్యార్థుల అభిప్రాయాలను సూచించడం, పూర్వ విద్యార్థుల మధ్య సహకారాన్ని ప్రోత్సహించడం, ముఖ్యంగా విరాళాలకు సంబంధించి, విశ్వవిద్యాలయ పాలకమండలి సభ్యులను ఎన్నుకోవడం వంటి వాటికి ఇది సహకరిస్తుంది.

## డిగ్రీ విద్యలో
ప్రపంచంలోని అనేక విశ్వవిద్యాలయాలలో (భారతదేశం, కెనడా, ఉక్రెయిన్, పాకిస్తాన్, బంగ్లాదేశ్, శ్రీలంక వంటి దేశాలతో సహా) కాన్వకేషన్ అనేది విద్యార్థులకు, గౌరవ గ్రాడ్యుయేట్లకు డిగ్రీలను ప్రదానం చేసే విశ్వవిద్యాలయ గ్రాడ్యుయేషన్ వేడుకగా నిర్వహిస్తున్నారు.

## ఇవీ చూడండి
* విశ్వవిద్యాలయం
* విద్య
* ఉన్నత విద్య

## మూలాలు

వర్గం:ఉత్సవాలు